<classify> RAIS John Magufuli na Rais wa Uganda, Yoweri Museveni leo wanatarajiwa kufungua Kongamano la Kibiashara, litakalowakutanisha wafanyabiashara zaidi ya 3,000 wa Tanzania na Uganda, likiwa na lengo kuimarisha sekta ya biashara katika nchi hizo mbili. Akizungumzia kongamano hilo la kwanza litakalofanyika Kituo cha Mikutano cha Kimataifa cha Julius Nyerere JNICC, Dar es Salaam na kumalizika kesho, Waziri wa Viwanda na Biashara, Innocent Bashungwa alisema maandalizi yameshakamilika huku wafanyabiashara 1,683 wa Tanzania na 426 wa Uganda wakithibitisha kushiriki. Bashungwa alisema kongamano hilo, litatoa fursa pia kwa wafanyabiashara wa nchi zote mbili kujadiliana masuala mbalimbali ndani ya sekta hiyo. Kwamba kwa kiasi kikubwa litawasaidia wafanyabiashara hao, kuongeza kiwango cha usafirishaji na uuzaji wa bidhaa katika nchi hizo zikiwemo za vyakula, Tanzania ikishika hatamu kwa kuwa na soko hilo nchini Uganda. Alisema katika kuunga mkono serikali kuendeleza viwanda, kuna haja kubwa ya wafanyabiashara wa Tan- zania, kujitokeza kwa wingi na kushiriki kongamano hilo ili kuangalia fursa za biashara na uwekezaji, zin- azoweza kujitokeza kupitia majadiliano yatakayofanyika katika mkutano huo muhimu kwa maendeleo ya nchi zote mbili. Serikali itapata fursa ya kuongea na wafanyabiashara hao ili kuangalia changamoto za kufanya biashara katika nchi hizo mbili, pia kupitia nafasi hiyo serikali zetu zita- zidi kuendelea kushirikiana kuzitatua, kuangalia fursa zilizopo, kuongeza biashara katika nchi hizo mbili na kuhamasisha uwekezaji, alisema Bashungwa.Alisema kwa kuwa Tanzania imekuwa ikiwauzia vyakula na vifaa vya viwandani nchini Uganda na hivyo kujenga uchumi wake, hivyo hatua hiyo inatoa fursa kwa Watanzania kujitokeza kwa wingi na kushiriki katika kongamano hilo kwa ajili ya kuongeza tija katika uendelezaji wa biashara. Mbali na kongamano hilo, pia kutakuwa na maonesho ya bidhaa za Tanzania, am- bayo watanzania watapata fursa ya kuonesha bidhaa za kilimo na za viwandani, taasisi za umma na sekta binafsi zinazosaidia katika mnyororo wa thamani za biashara. Ujio huo wa wafanyabi- ashara utakuwa ni fursa ya kuunganisha wafanyabiasha- ra wa Tanzania na nchi hiyo kukuza wigo wa biashara, kupata masoko mapya pamoja na kutatua changamoto na kujenga mazingira mazuri zaidi ya kufanya biashara, alisema.Katika hatua nyingine, Bashungwa amewahamasi- sha wazalishaji wa bidhaa za kilimo, wafanyabaishara na wamiliki wa viwanda kutoka mikoa yote ya nchini kujitokeza kushiriki  <topic>: KITAIFA 